கேள்வி: இ. வை. அனந்தராமையர் - கலித்தொகை பதிப்புப்பணி பற்றி நீங்கள் என்ன அறிந்துள்ளீர்கள்?
பதில்: உ. வே. சாவுடன் இணைந்து பதிப்புப்பணியாற்றிய அனுபவத்தின் முதிர்ச்சியே கலித்தொகைக்கு உரையெழுத அடிப்படையாக அமைந்தது. கலித்தொகையின் முதல் பதிப்பினை 1887 ஆம் ஆண்டு சி. வை. தாமோதரம்பிள்ளை வெளியிட்டார். சி. வை. தாவின் பதிப்பினை அடுத்து இ. வை. அனந்தராமையரின் கலித்தொகை மூன்று சம்புடங்களாகப் பதிப்பிக்கப்பட்டது. # பாலைக்கலியும் குறிஞ்சிக்கலியும் முதற்சம்புடமாக 1924 ஆம் ஆண்டு டிசம்பர் திங்கள் வெளியிடப்பட்டது. # மருதக்கலியும் முல்லைக்கலியும் இரண்டாவது சம்புடமாக 1925 ஆம் ஆண்டு ஜூன் திங்கள் வெளியிடப்பட்டது. # 1931 நவம்பரில் நெய்தற்கலியும் சொற்குறிப்பு அகராதியும் (228 பக்கங்கள்) மூன்றாவது சம்புடமாக வெளியிடப்பட்டது. தஞ்சை தமிழ்ப் பல்கலைக்கழகம் இந்நூலை முழுமையாக 1984 ஆம் ஆண்டில் மறுபதிப்பு செய்து வெளியிட்டது.